Onderwysers – Raak só boeliebestand - Solidariteit Wêreld LoopbaanSolidariteit Wêreld Loopbaan
Tuis › Artikels › Onderwysers – Raak só boeliebestand
Onderwysers – Raak só boeliebestand
Die opvoedkundige terrein in Suid-Afrika bevind homself tans onder geweldige druk. Die druk word veral op Afrikaanse skole en onderwysers geplaas. As ouers en onderwysers kan ons van baie dinge seker wees, veral dat ons kinders wil presteer en dat ons ’n stelsel wil benut wat uit wêreldgehalte onderwysers bestaan wat goed opgelei is, bekend is met die nuutste tegnologie en die vierde industriële revolusie met beide hande aangryp.
Die atmosfeer by Afrikaanse skole is egter onseker en dié onsekerheid veroorsaak dat goeie onderwysers moed verloor en selfs die beroep verlaat. Goeie onderwysers wat jare se ondervinding het, is skaars en dit is broodnodig dat hulle kennis behou word sodat dit oorgedra kan word aan jong onderwysers wat die beroep betree. Nie alle dinge word op papier geleer nie!
Waaroor onderwysers en ouers egter ook bekommerd moet wees is die toekoms van gehalte onderwys in Suid-Afrika en hoe dit die beroep, die loopbane van onderwysers en veral die toekoms van jong Suid-Afrikaners gaan raak. Wanneer dit sleg gaan met die helde wat ons kinders opvoed, is die kans groot dat dit sleg sal gaan met ons kinders. Die uitdagings moet nie onderskat word nie. Dit is uitdagings wat dadelik aangespreek moet word om ’n toekomstige ramp te voorkom, wat kan verhoed dat miljoene kinders in Suid-Afrika die regte opvoeding ontvang sodat hulle hulself verder op kan lei en kompeterend kan bly in die Suid-Afrikaanse arbeidsmark. Dit is bloot ’n oogwink voordat kleine Johan moet kies waar hy gaan studeer en dan natuurlik ook waar hy ’n loopbaan sal kan uitbou.
Solidariteit het ’n passie vir die onderwys en het begrip vir die uitdagings wat onderwysers daagliks in die gesig moet staar. Dit is juis daarom dat Solidariteit elke onderwyser in die werkplek wil beskerm en help om die uitdagings wat tans ondervind word, uit die pad te ruim. Solidariteit wil ook alle onderwysers help om hulleself in die werkplek te bevorder deur die aanbieding van verskeie seminare wat deur S-leer aangebied word en deur hulle die kans te gun om uitdagings met ander onderwysers te bespreek om gesamentlike oplossings vir die probleme te soek.
Solidariteit wil jongmense ’n kans gee om die onderwys te betree sodat hulle met sekerheid hulle passie kan aanpak. Sluit vandag nog aan by Solidariteit. Besoek gerus dié skakel vir meer inligting: https://solidariteit.co.za/1-minuut-aansluiting/
Solidariteit is jou waghond in die werkplek en wil jou beskerm teen boelies in die werkplek!